Na to, koľko výdavkov som mala v lete, boli augustové prírastky celkom výživné. Je síce pravdou, že som toho dosť obdržala ako sponzorské /v akejkoľvek forme/, nič to ale nemení na fakte, že vám to tu všetko skrátka musím ukázať :).
Začnime darčekmi a vecičkami, ktoré mi boli poskytnuté v rámci spolupráce.
Očný krém zn. Naobay, kozmetika od Weledy a soaphoristické kelímky so vzorkami mi boli zaslané v rámci novej spolupráce s e-shopom Naureus. Očný krém ste na blogu už mohli vidieť, takže viete, ako moc spokojná s ním som, čistiacu penu od Weledy budete mať na blogu už čoskoro.
Keďže čistenia nie je nikdy dosť, z Déemky som si na vyskúšanie vybrala čistiaci pleťový olej novej značky LVLY, ktorá ma tým minimalistickým dizajnom zaujala naozaj maximálne :).
Zvyšné vecičky už boli podarúnky, ktoré sa ku mne dostali nejakým spôsobom, ktorý pre vás asi nebude podstatný, ale mne urobili rozhodne veľkú radosť!
V auguste som neodolala ani objednávke mojej obľúbenej kozmetiky zn. Larens a do košíka som tentokrát prihodila hydratačný pleťový krém Hydro Balance, enzymatický peeling a balzam na pery /ktorý sa mi teda v podstate prihodil do košíka tak nejak sám ;)/.
S týmito vecami sa na blogu určite ešte stretnete – o väčšine z nich mám síce už teraz jasno, len musím ešte premyslieť, či zbuchnúť recenzie samostatne alebo ich spojiť do veľkého larensáckeho haulu. Uvidíme :).
No a na záver moje, pre tento krát naozaj potrebné nákupy, ku ktorým snáď ani nie je potrebné vyjadrovať sa.
Nuž, pre august všetko. Som v miernej depresii z toho, že keď sa tu stretneme pri najbližších nákupoch, bude už október a jeseň v plnom prúde, preto mi niečo hovorí, že by som si mala robiť o to intenzívnejšiu radosť novou kozmetikou /čo by vás, v konečnom dôsledku, malo asi tešiť :)/. Máte to tak podobne aj vy? ;)
- cc -